Publication: Magyar Közlöny
Issue: MK-2000-82 (Year: 2000, Number: 82)
Era: 1990-2004
Section: szóló 1997. évi LXXXII. törvény alapján történő vagyonkezelés.
Paragraph Index: 392

30.K—N. táblák TŐZSDÉN KÍVÜLI ÜGYLETEK A jelentések kitöltésének általános előírásai A tőzsdén kívüli (OTC) ügyletkötések adatszolgáltatásának dokumentumait úgy kell kitölteni, hogy lehetővé tegyék a Felügyelet számára a tőzsdén kívül forgalmazott befektetési eszközökre vonatkozóan a tőkepiac folyamatainak, működésének figyelését, ellenőrzését, valamint a piaci szereplőknek az adatokon alapuló tájékoztatását. Az adatszolgáltatási kötelezettség kiterjed valamennyi befektetési szolgáltatóra, amely a Felügyelet engedélyével rendelkezik függetlenül attól, hogy tőzsdetag-e vagy sem. A befektetési szolgáltató köteles valamennyi tőzsdén kívül kötött ügyletéről hetente adatokat szolgáltatni. Az adatlapokon a sorok száma nem korlátozott. Az adatszolgáltatást két példányban kell teljesíteni. Az azonnali (prompt) ügyletek adatait instrumentumonként összesítve, a heti átlagadatok, valamint a minimum-maximum ár, mennyiség stb. feltüntetésével együtt kell jelenteni. Az azonnali ügyletek instrumentumonkénti összes, illetve az átlagos adatainak kitöltésénél az ügyletek egyedi adatait kell összesíteni, illetve átlagolni. A határidős és opciós ügyletekre vonatkozó adatokat üzletkötésenként fel kell sorolni. A swap ügyleteket a határidős ügyletek között, mind az eladási, mind a vételi oldalon jelenteni kell. Amennyiben az adott időszakra nem jött létre üzletkötés az adott időszakra vonatkozó adatlapot „nemleges” jelzéssel kell ellátni. A jelentő lapon feltüntetett összes információt, adatot, beleértve az adatszolgáltatásért, kitöltésért felelős személy és vezető nevét, telefonszámát és aláírását is, fel kell tüntetni. A jelentéseknél mind a nyomtatott, mind az elektronikus formátumú táblák oldalszámozását a lábléc közepén „aktuális lap sorszáma/összes lap száma” formában fel kell tüntetni. 2000/82. szám Az adatszolgáltatásnak a következő követelményeket ki kell elégíteni: — a jelentésben nem lehet javítás, — a papíron, illetve elektronikusan közölt jelentések adattartalmának azonosnak, — a kitöltésnek egyértelműnek, — az aláírásnak cégszerűnek kell lenni. A jelentett adatokat csak a megadott formátumban, tartalommal és a megadott időszakokra fogadja el a Felügyelet. Az ügyletekre vonatkozóan ügyelni kell a következő mértékegységekre. Értékpapír típus Egyedi ár (Ft) árfolyam (%) Mennyiség, össznévérték Ügyletérték kötvény, kamatozó kincstárjegy nettó árfolyam (%) pl. 101,45 db* névérték pl. 189000 össznévérték *nettó árfolyam pl. 191741 diszkont kincstárjegy árfolyam (%) pl. 97,65 db* névérték pl. 3600000 db* árfolyam pl. 351540 részvény, bef. jegy, kárpótlási jegy ár (Ft) pl. 312,00 db pl. 25 db* egyedi ár pl. 7800 Hibás adatszolgáltatás esetén a javított adatoknál a módosításra szolgáló kockákban (a fejlécen, illetve az adott adatsorban) „M” jelet kell beírni. A javított adatokat mindig következő heti adatszolgáltatáskor kell a Felügyeletre eljuttatni, elkülönítve a heti aktuális adatoktól.

Source: https://magyarkozlony.hu/hivatalos-lapok/e57b817d5d110b9a3d7a9b00eb71e8fe04e25044/dokumentumok/d47d314b371d0bb789e80a8b422eea88586fef88/letoltes